BG
C 95/6
Официален вестник на Европейския съюз
28.2.2022 г.
Преюдициално запитване от Bundesfinanzhof (Германия), постъпило на 20 август 2021 г. — Finanzamt X/Y (Дело C-516/21) (2022/C 95/08) Език на производството: немски Запитваща юрисдикция Bundesfinanzhof Страни в главното производство Жалбоподател: Finanzamt X Ответник: Y Преюдициален въпрос Обхваща ли данъчното задължение по член 135, параграф 2, буква в) от Директива 2006/112/ЕО (1), свързано с отдаването под наем на постоянно инсталирано оборудване и машини, — само изолираното (самостоятелното) отдаване под наем на такова оборудване и машини или също — отдаването под наем (под аренда) на такова оборудване и машини, което въз основа на сключен между същите страни договор за отдаване под аренда на сграда (и като съпътстваща доставка към него) е освободено от данък по силата на член 135, параграф 1, буква л) от [Директива 2006/112]?
(1)
Директива 2006/112/ЕО на Съвета от 28 ноември 2006 година относно общата система на данъка върху добавената стойност (ОВ L 347, 2006 г., стр. 1; Специално издание на български език, 2007 г., глава 9, том 3, стр. 7).
Жалба, подадена на 21 септември 2021 г. от AM.VI.
Srl, Quinam Limited, правоприемник на Fashioneast Sàrl срещу решението, постановено от Общия съд (трети състав) на 14 юли 2021 г. по дело T-297/20, Fashioneast и AM.VI./EUIPO — Moschillo (RICH JOHN RICHMOND) (Дело C-599/21 P) (2022/C 95/09) Език на производството: английски Страни Жалбоподатели: AM.VI.
Srl, Quinam Limited, правоприемник на Fashioneast Sàrl (представители: A. Camusso, M. Baghetti, avvocati, A. Boros, ügyvéd) Друга страна в производството: Служба на Европейския съюз за интелектуална собственост С определение от 17 януари 2022 г., Съдът (състав по допускането на обжалване) постановява, че не допуска обжалването и че AM.
VI. и Quinam Limited понасят направените от тях съдебни разноски.
Преюдициално запитване от Naczelny Sąd Administracyjny (Полша), постъпило на 30 септември 2021 г. — Gmina O./Dyrektor Krajowej Informacji Skarbowej (Дело C-612/21) (2022/C 95/10) Език на производството: полски Запитваща юрисдикция Naczelny Sąd Administracyjny